
[bookmark: _Hlk134441321][bookmark: _Hlk134441333]CONVENI ENTRE L’AJUNTAMENT DE CAMBRILS I L’ASSOCIACIÓ PEDALS NONSTOP PER  L’ORGANITZACIÓ DEL PEDALS NONSTOP2023.


	REUNITS



D’una part el senyor Alfredo Clua Baldellou, que actua en representació de l’Ajuntament de Cambrils, com alcalde segons consta en l’acta de la sessió del Ple municipal de data 7 de juliol de 2023. Actua assistit per la secretària general de la corporació. Aquest conveni ha estat aprovat per resolució de la regidoria delegada d’esports núm. 2023R231000085 en data 29.10.23

I de l’altra part, el senyor Martin Fernando Pagliano Viña, actuant com a president/a de l’Associació Pedals Nonstop amb NIF G55731889 i domicili social al Carrer Vila Fortuny, 69, A4. Manifesta disposar de facultats vigents per la formalització d’aquest conveni.


	MANIFESTEN



I.-  Que l’Ajuntament de Cambrils té un especial interès a desenvolupar activitats esportives d’impacte significatiu al seu municipi essent Cambrils una ciutat ideal per organitzar un esdeveniment de bicicletes estàtiques atès que té una gran capacitat turística dotada d’una àmplia oferta en el sector dels serveis (hotels, restaurants, etc.) i disposa d’instal·lacions i esportives i espais alternatius adients. 

[bookmark: _Hlk134440959]II.-  Que l’Associació Pedals Nonstop té experiència en l’organització d’esdeveniments esportius de bicicletes estàtiques i actes solidaris i disposa de les autoritzacions corresponents per dur a terme aquest tipus d’esdeveniment.

[bookmark: _Hlk134440384][bookmark: _Hlk134440728]III- Que és d‘interès mutu que l’Associació Pedals  organitzi la 9ª edició de la Pedals Nonstop 2023 a Cambrils, els dia 16 de setembre de 2023, per tal de continuar consolidant un esdeveniment esportiu i solidari al municipi de Cambrils. Que la col·laboració conjunta de les parts contribuirà a generar un benefici social, econòmic i esportiu de l’interès d’ambdues parts.

IV.- Per a l’anualitat 2023 aquest conveni està previst al Pla Estratègic de Subvencions de l’Ajuntament de Cambrils, per als exercicis 2023 i 2024, aprovat en junta de govern local del 10 de març de 2023 i publicada  BOPT 2023-2469 de 31 de març de 2023 i s’emmarca dins l’objectiu estratègic 4 (OE4): “Enfortir i vertebrar l’activitat educativa, cultural, festiva, esportiva i juvenil de la ciutat.”.”

Vistos els antecedents i que, en el marc de l’activitat de foment, l’Ajuntament té plenes competències en matèria d’activitat esportiva i turisme i en la promoció de l’activitat física i l’esport en llur àmbit territorial.




CLAÙSULES


	1.Objecte del conveni



L'objecte d'aquest conveni és establir les condicions de col·laboració amb l’Associació Pedals Nonstop, per tal que Cambrils sigui seu la 9ª edició de la Pedals Nonstop 2023 els anys 2023 i 2024, a partir de l'interès de les diferents parts, cadascuna en els seus àmbits respectius, en l'enfortiment de l'activitat econòmica, turística, esportiva i especialment de la ciutat com a Destinació de Turisme Esportiu.

[bookmark: _Hlk138842993]Pel que fa la 9ª edició es durà a terme el dia 16 de setembre de 2023 al Parc del Pinaret en el context del CambriBike.


2.Compromisos de l’Ajuntament de Cambrils.

· [bookmark: _Hlk137461792]Atorgar una subvenció directa nominativa a l’Associació Pedals Nonstop de 7.000,00 € a càrrec de la partida 2023 34 34102 48005 Subvenció. Conveni Associació Pedals Nonstop.

· Gestionar els permisos municipals d’ocupació de l’ espai per realitzar l’esdeveniment el dia 16 de setembre de 2023 al Parc del Pinaret, amb l’obligació per part de l’entitat organitzadora de deixar-lo en perfectes condicions a la finalització de l’activitat. Caldrà utilitzar els espais cedits d’acord amb la seva naturalesa, per a la realització de les activitats objecte d’aquest conveni, i per a la durada establerta.

· Facilitar a l’organitzador en cas necessari, els recursos materials que tingui a disposició. 

· Autoritzar l’ús del logotip institucional de Cambrils Esport – Ajuntament de Cambrils d’acord amb les instruccions del departament de Premsa, Comunicació i Imatge de l’Ajuntament, per inserir-ho a publicitat, premsa, internet o dossiers comercials. El logotip sempre anirà acompanyat de la llegenda “Col·labora”.

· L’Ajuntament donarà publicitat a aquest conveni en compliment de les previsions establertes en el Reial Decret 130/2019, de 8 de març, pel qual es regula la Base de Dades Nacional de subvencions i la publicitat de les subvencions i altres ajudes públiques, i l’article 15 de la Llei 19/2014, de 29 de desembre, de transparència, accés a la informació pública i bon govern.


3. Compromisos de l’Associació Pedals Nonstop.

· L’Associació Pedals Nonstop es constitueix a tots els efectes com a organitzadora i responsable única de l’esdeveniment esportiu i socials objecte del present conveni i es responsabilitza plenament del seu contingut. 

· Organitzar a Cambrils el dia 16 de setembre de 2023 la 9ª edició de la PEDALS NONSTOP 2023 a Cambrils.

· Assumir la direcció, organització i execució integral de la 9ª edició de la PEDALS NONSTOP 2023 i fer-se càrrec de tots els recursos humans i materials pel bon desenvolupament de l’esdeveniment, i en aquest sentit, assumir els costos necessaris (veure annex 1.)

· Promoure recaptació i aportació econòmica a través d’ accions de merchandising per fer una donació a l’Hospital Sant Joan de Déu de Barcelona per a la investigació del càncer infantil.

· Promoure, dissenyar i difondre l'esdeveniment, tot assumint-ne els costos corresponents.

· Complir en tot moment les disposicions contingudes en les ordenances municipals i les normes i indicacions dels serveis municipals, especialment d'urbanisme, salut pública, patrimoni, mobilitat, seguretat i esports.

· Comptar amb les assegurances de RC i AS que l’Ajuntament de Cambrils li requereixi a la signatura del conveni i seran, en tot moment, responsables de vetllar pel bon desenvolupament de l’activitat aportant els mitjans necessaris per garantir la seguretat de participants i espectadors.

· Incloure la marca Cambrils Esport – Ajuntament de Cambrils en totes les comunicacions a premsa, radio o altres medis així com la celebració d’una roda de premsa a l’Ajuntament de Cambrils per presentar la 9ª edició de la PEDALS NONSTOP 2023.

· Responsabilitzar-se de la tramitació dels permisos, llicències o autoritzacions que calguin segons el LOPD vigent, en cas de l'enregistrament i retransmissió per televisió i/o plataformes via streaming.

· Reservar uns  espais publicitaris per a l’Ajuntament de Cambrils.

· Lliurar al departament d’Esports de l'Ajuntament de Cambrils, com a supervisor dels esdeveniments esportius, amb una antelació mínima de 15 dies abans de la realització, un resum que inclogui: el programa de l'esdeveniment, les necessitats tècniques i qualsevol altra especificació organitzativa incloent, en el seu cas, la temporalització i necessitats de muntatge i desmuntatge per tal d’ avaluar la realització de l'acte pel que fa als aspectes d'ubicació, seguretat, logística, potència elèctrica, calendari i qualsevol altre; en el cas que s’ocupi espai públic.

· Deixar les instal·lacions i els diferents espais públics en perfectes condicions, una vegada finalitzat l'esdeveniment esportiu. El muntatge i desmuntatge dels elements necessaris per al correcte funcionament de l'esdeveniment, s'hauran de realitzar de forma correcta i sense ocasionar desperfectes.


Obligacions específiques com a beneficiari d’una subvenció pública

· Destinar la subvenció municipal a la finalitat pactada.
· Justificar davant l’administració el compliment dels requisits i condicions i en particular que no té causa d’incompatibilitat o de prohibició per rebre subvencions d’acord amb l’article 13 de la Llei 38/2003, general de subvencions mitjançant la corresponent declaració responsable.
· Acreditar mitjançant certificat o declaració responsable que es troba al corrent en el compliment de les seves obligacions tributàries i enfront de la seguretat social sens perjudici de l’autorització per tal que l’Ajuntament ho pugui comprovar directament mitjançant les plataformes habilitades a l’efecte.
· Declarar responsablement que no és deutor per reintegrament de subvencions.
· Sotmetre’s a les actuacions de comprovació i control que siguin degudament requerides pels òrgans municipals, aportant la informació necessària en l’exercici d’aquestes actuacions i que estiguin relacionades amb la concessió de la subvenció. La no observança d’aquesta obligació pot donar lloc al reintegrament de la subvenció concedida i a la devolució dels imports percebuts pel beneficiari.
· Comunicar a l’Ajuntament l’obtenció d’altres subvencions, ajudes, ingressos o recursos que financin les activitats subvencionades. Aquesta comunicació haurà d’efectuar-se tan aviat es tingui coneixement i, en tot cas, amb anterioritat a la justificació de l’ampliació donada als fons rebuts.
· Justificar la subvenció atorgada en els termes que es descriuen en la clàusula 5 d’aquest conveni.
· Difondre que l’activitat està subvencionada per l’Ajuntament incloent en tota la documentació, programa imprès, etc. que en el seu cas s’elabori, el patrocini o el logotip de l’Ajuntament de Cambrils.
· En compliment de l’article 3.4b) de la Llei 19/2014, de 29 de desembre de transparència, cas que el 40% dels ingressos anuals  de l’associació  procedeixen de subvencions o ajuts públics, si aquesta quantitat és de més de 5.000€, hauran de complir-se les obligacions de publicitat i transparència que els afecti d’acord amb l’esmentada normativa.


4.Durada i resolució del conveni: 

La durada del conveni coincideix amb la data de realització de l’activitat el dia 16 de setembre de 2023 i els mínims necessaris pel muntatge i desmuntatge.

[bookmark: _GoBack]
5.Pagament i justificació:

· El pagament de la subvenció s'efectuarà en un únic pagament a la signatura del conveni.

Es justifica el pagament de la subvenció per avançat, donat que es tracta d’un esdeveniment esportiu d’impacte significatiu que requereix contractar i abonar serveis i altres amb suficient antelació per tal d’acomplir amb  els requeriments tècnics com poden ser serveis preventius, assegurances, hotels i estades, trasllats i altres com lloguers de material esportiu i contractació d’altres serveis.

Tanmateix no es demanaran garanties atès que l’Associació Pedals Nonstop ha organitzat diferents esdeveniments esportius amb col·laboració de l’Ajuntament de Cambrils al municipi i compleix amb les seves obligacions i deures estipulats al conveni, altrament es tracta d’un esdeveniment esportiu amb l’objectiu de promocionar l’esport i recaptar diners per una causa social justificada.

· L’Associació Pedals Nonstop justificarà la subvenció, en el seu cas,  un cop finalitzat l’esdeveniment esportiu i abans del 31 de desembre de 2023, mitjançant la presentació de la següent documentació a través de la seu electrònica de l’Ajuntament de Cambrils: 
_Compte justificatiu simplificat segons formularis normalitzats, amb ingressos i   despeses, el qual haurà d’incloure el proveïdor, CIF/NIF, concepte, import desglossat (import principal, import de l’IVA i import total de la factura), data factura i data pagament.
_Memòria de l’activitat donant compliment a l’objecte del conveni i resultats assolits.

Són despeses subvencionables aquelles que sens dubte responen a la naturalesa de l’activitat subvencionada, que es realitzen durant l’any 2023 i les realitzades abans que es presenti el compte justificatiu. Seran despeses subvencionables les relacionades a l’annex 2 del present conveni.

6.Protecció de dades

De conformitat amb allò que estableix el Reglament General de Protecció de dades de la UE 2016/679 i la Llei Orgànica de protecció de dades i garanties dels drets digitals 3/2018 i en compliment de les obligacions que es deriven d’aquests document, les parts es comprometen a respectar tota la legislació i normativa que resulti aplicable. Les dades personals proporcionades per cadascuna de les parts son confidencials i formen part dels tractaments dels quals cada part n’és titular, amb la finalitat de gestionar el present document, així com proporcionar tota la informació relativa al mateix que se’n derivi.

En particular, i pel cas que en execució de les obligacions del conveni  l’entitat tingui accés a dades personals que siguin responsabilitat de l’Ajuntament, la signatura del mateix implica l’assumpció per l’entitat dels compromisos que en la matèria especifiquen els articles del Reglament (UE) 2016/679 i  28 i 33 de la Llei Orgànica 3/2018, de protecció de dades personals i garantia de drets digitals, en tant que encarregada del tractament d’aquelles dades havent de formalitzar-se, en el seu cas, en el moment de ser necessari tractar aquelles dades personals, el corresponent contracte d’encarregat de tractament de dades entre les parts.

7.Règim jurídic aplicable

En tot allò no previst en aquest conveni serà d’aplicació la Llei 38/2003, de 17 de novembre, General de Subvencions i l’Ordenança general de Subvencions de l’Ajuntament de Cambrils aprovada pel Ple del dia 1.3.05 i publicada al BOPT 123 de 30.5.05, que va ser modificada per acord del Ple del dia 25.6.13 publicat al BOPT 223 de 9.10.13


I en prova de conformitat, les parts signen aquest document, en el lloc i la data assenyalats a la signatura electrònica.

[Firma02-01]


Ajuntament de Cambrils					Associació Pedals Nonstop
Alfredo Clua Baldellou						Martin Fernando Pagliano Viña
Alcalde- President       						President


[Firma01-01]
Ajuntament de Cambrils
Carolina Gómez Gómez
Secretària General acctal.





	[bookmark: _Hlk113968169]ANNEX  1



Logística i despeses a càrrec de l’Associació Pedals Nonstop:
· [bookmark: _Hlk135208581]Disposar de monitoratge, personal tècnic i personal de muntatge per la organització de la Pedals Nonstop.
· Obsequis pels participants.
· Assegurança de l’esdeveniment i mútues esportives dels participants.
· Publicitat i propaganda de l’esdeveniment.
· Desplaçament, allotjament i manutenció monitoratge, personal tècnic i personal de muntatge.
· Avituallament .
· Equipament esportiu necessari: lloguer de bicicletes.
· Equips de so i enllumenat.


	ANNEX  2



Seran despeses subvencionables les relacionades a continuació:
· Retribucions de monitoratge, personal tècnic i personal de muntatge, acreditat mitjançant factura i/o nòmina, amb les corresponents retencions d’IRPF.
· Desplaçament de monitoratge, personal tècnic i personal de muntatge. 
· Allotjament i manutenció de monitoratge, personal tècnic i personal de muntatge.
· Avituallament dels esportistes durant l’esdeveniment.
· Material i equipament esportiu fungible (no inventariable).
· Lloguer de maquinària, equips tècnics, equips de so, enllumenat, vehicles, escenaris, tarimes...
· Lloguer d’equipament esportiu: bicicletes estàtiques.
· Speakers.
· Disseny, material gràfic, publicitat, merchandising, televisió, ràdio i d’altres derivats de l’organització de l’esdeveniment.
· Assegurances i taxes.
· Obsequis i detalls participants; samarretes, bidons, mallots, culotes,... 

